|  |  |
| --- | --- |
| IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU | |
| Naziv akta | NACRT PRIJEDLOGA ODLUKE O KOMUNALNOJ NAKNADI  NA PODRUČJU OPĆINE KRŠAN |
| Nositelj izrade akta | JEDINSTVENI UPRAVNI ODJEL OPĆINE KRŠAN  Odsjek za urbanizam, graditeljstvo i komunalne poslove |
| Vrijeme trajanja savjetovanja | od 28.11.2024. godine do 10.12.2024. godine |
| Cilj savjetovanja | Prikupljanje mišljenja i primjedaba zainteresirane javnosti na  PRIJEDLOG ODLUKE O KOMUNALNOJ NAKNADI  NA PODRUČJU OPĆINE KRŠAN |
| Način objave poziva za savjetovanje | Službene Internetske stranice Općine Kršan |

Pristigle primjedbe/prijedlozi:

|  |  |  |  |
| --- | --- | --- | --- |
| Red. broj | Naziv predstavnika zainteresirane javnosti koji su dali primjedbe | Tekst primjedbe | Razlozi prihvaćanja/neprihvaćanja primjedbe |
| 1. | Udruga „ZA PLOMINŠTINU“ | PRIJEDLOG 1. Članak 3. stavak 4. Nacrta prijedloga Odluke – za građevinsko zemljište na kojem se ne može dobiti građevinska dozvola, jer nije izgrađena infrastruktura i sl. „staviti u kategoriju neplaćanja komunalne naknade“  PRIJEDLOG 2. Članak 6. Nacrta prijedloga Odluke – da se sačini novo detaljnije zoniranje cjelokupne Općine Kršan uvažavajući prvenstveno kriterij komunalne opremljenosti te da se od komunalne naknade oslobode sva ona domaćinstva koja nemaju vodoopskrbnu mrežu ili je ona neadekvatna ili da sva naselja uđu u jednu kategoriju kako je bilo odlukom iz 2019. godine uz uvažavanje prijedloga da se od plaćanja komunalne naknade oslobode sva ona domaćinstva koja nemaju vodoopskrbnu mrežu ili je ona neadekvatna | PRIJEDLOG 1. NE PRIHVAĆA SE  Obrazloženje: Predmetna primjedba ne stoji budući je ista već ugrađena u Nacrtu prijedloga Odluke u kojoj članak 15. glasi: „Za neizgrađena građevinska zemljišta iz članka 3. stavak 4. komunalna naknada počinje se obračunavati nakon izdavanja akta o gradnji.“  PRIJEDLOG 2. NE PRIHVAĆA SE  Odredbama Zakona o komunalnom gospodarstvu određeno je:  Članak 91.  (1) Komunalna naknada je novčano javno davanje koje se plaća za održavanje komunalne infrastrukture.  (2) Komunalna naknada je prihod proračuna jedinice lokalne samouprave koji se koristi za financiranje održavanja i građenja komunalne infrastrukture, a može se na temelju odluke predstavničkog tijela jedinice lokalne samouprave koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu jedinice lokalne samouprave, ako se time ne dovodi u pitanje mogućnost održavanja i građenja komunalne infrastrukture.  Članak 92.  (1) Komunalna naknada plaća se za:  1. stambeni prostor  2. garažni prostor  3. poslovni prostor  4. građevinsko zemljište koje služi obavljanju poslovne djelatnosti  5. neizgrađeno građevinsko zemljište.  (2) Komunalna naknada plaća se za nekretnine iz stavka 1. ovoga članka koje se nalaze na području na kojem se najmanje obavljaju komunalne djelatnosti održavanja nerazvrstanih cesta i održavanja javne rasvjete te koje je opremljeno najmanje pristupnom cestom, niskonaponskom električnom mrežom i vodom prema mjesnim prilikama te čini sastavni dio infrastrukture jedinice lokalne samouprave.  Članak 95.  (1) Predstavničko tijelo jedinice lokalne samouprave donosi odluku o komunalnoj naknadi kojom se određuju:  1. područja zona u jedinici lokalne samouprave u kojima se naplaćuje komunalna naknada  2. koeficijent zone (Kz) za pojedine zone u jedinici lokalne samouprave u kojima se naplaćuje komunalna naknada  3. koeficijent namjene (Kn) za nekretnine za koje se plaća komunalna naknada  4. rok plaćanja komunalne naknade  5. nekretnine važne za jedinicu lokalne samouprave koje se u potpunosti ili djelomično oslobađaju od plaćanja komunalne naknade  6. opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalne naknade.  Članak 96. određuje Koeficijent zone (Kz) koji je najviši je za prvu zonu i iznosi 1,00.  Članak 97. određuje Koeficijent namjene (Kn) ovisno o vrsti nekretnine i djelatnosti koja se obavlja  Članak 98.  (1) Predstavničko tijelo jedinice lokalne samouprave do kraja studenoga tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine.  Polazište za određivanje vrijednost boda komunalne naknade (B) je procjena troškova održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.  Shodno svemu navedenom, a vodeći se određivanjem zona po naseljima ovom Odlukom su se naselja za stambenu izgradnju izjednačila sa naseljima za stambenu izgradnju u Odluci o komunalnom doprinosu na području Općine Kršan koja je na snazi. |
| 2. | Janko Načinović | PRIJEDLOG 1. Članak 6. Nacrta prijedloga Odluke – da se naselje Zagorje ne premjesti iz IV zone u II zonu kako je predloženo jer smatra da isto nije dovoljno opremljeno komunalnom infrastrukturom.  PRIJEDLOG 2. Članak 3. stavak 4. Nacrta prijedloga Odluke – za neizgrađeno građevinsko zemljište na kojem se ne može dobiti građevinska dozvola, jer nije izgrađena infrastruktura te smatra da se ista ne bi trebala obračunavati | PRIJEDLOG 1. NE PRIHVAĆA SE  Odredbama Zakona o komunalnom gospodarstvu određeno je:  Članak 91.  (1) Komunalna naknada je novčano javno davanje koje se plaća za održavanje komunalne infrastrukture.  (2) Komunalna naknada je prihod proračuna jedinice lokalne samouprave koji se koristi za financiranje održavanja i građenja komunalne infrastrukture, a može se na temelju odluke predstavničkog tijela jedinice lokalne samouprave koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu jedinice lokalne samouprave, ako se time ne dovodi u pitanje mogućnost održavanja i građenja komunalne infrastrukture.  Članak 92.  (1) Komunalna naknada plaća se za:  1. stambeni prostor  2. garažni prostor  3. poslovni prostor  4. građevinsko zemljište koje služi obavljanju poslovne djelatnosti  5. neizgrađeno građevinsko zemljište.  (2) Komunalna naknada plaća se za nekretnine iz stavka 1. ovoga članka koje se nalaze na području na kojem se najmanje obavljaju komunalne djelatnosti održavanja nerazvrstanih cesta i održavanja javne rasvjete te koje je opremljeno najmanje pristupnom cestom, niskonaponskom električnom mrežom i vodom prema mjesnim prilikama te čini sastavni dio infrastrukture jedinice lokalne samouprave.  Članak 95.  (1) Predstavničko tijelo jedinice lokalne samouprave donosi odluku o komunalnoj naknadi kojom se određuju:  1. područja zona u jedinici lokalne samouprave u kojima se naplaćuje komunalna naknada  2. koeficijent zone (Kz) za pojedine zone u jedinici lokalne samouprave u kojima se naplaćuje komunalna naknada  3. koeficijent namjene (Kn) za nekretnine za koje se plaća komunalna naknada  4. rok plaćanja komunalne naknade  5. nekretnine važne za jedinicu lokalne samouprave koje se u potpunosti ili djelomično oslobađaju od plaćanja komunalne naknade  6. opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalne naknade.  Članak 96. određuje Koeficijent zone (Kz) koji je najviši je za prvu zonu i iznosi 1,00.  Članak 97. određuje Koeficijent namjene (Kn) ovisno o vrsti nekretnine i djelatnosti koja se obavlja  Članak 98.  (1) Predstavničko tijelo jedinice lokalne samouprave do kraja studenoga tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine.  Polazište za određivanje vrijednost boda komunalne naknade (B) je procjena troškova održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.  Shodno svemu navedenom, a vodeći se određivanjem zona po naseljima ovom Odlukom su se naselja za stambenu izgradnju izjednačila sa naseljima za stambenu izgradnju u Odluci o komunalnom doprinosu na području Općine Kršan koja je na snazi.  PRIJEDLOG 2. NE PRIHVAĆA SE  Obrazloženje: Predmetna primjedba ne stoji budući je ista već ugrađena u Nacrtu prijedloga Odluke u kojoj članak 15. glasi: „Za neizgrađena građevinska zemljišta iz članka 3. stavak 4. komunalna naknada počinje se obračunavati nakon izdavanja akta o gradnji.“ |
| 3. | Općinski Načelnik  Roman Carić | U Nacrtu prijedloga Odluke naziv „Centar za socijalnu skrb“ potrebno je zamijeniti ispravnim nazivom „Hrvatski zavod za socijalni rad“ | PRIJEDLOG SE PRIHVAĆA |

Napomena: U vremenu trajanja savjetovanja pristigle su 3 (tri) primjedbe/prijedlozi zainteresirane javnosti na NACRT PRIJEDLOGA ODLUKE O KOMUNALNOJ NAKNADI NA PODRUČJU OPĆINE KRŠAN.

Na temelju članka 11. stavka 4. Zakona o pravu na pristup informacijama (Narodne novine broj: 25/13, 85/15, 69/22)

određeno je: „(4) Po isteku roka za dostavu mišljenja i prijedloga tijelo javne vlasti dužno je izraditi i objaviti na središnjem državnom internetskom portalu za savjetovanje s javnošću odnosno internetskoj stranici izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće o savjetovanju s javnošću nositelj izrade nacrta obvezno dostavlja tijelu koje usvaja ili donosi propis, opći akt ili dokument.“

Slijedom navedenog, ovo se Izvješće o provedenom savjetovanju s javnošću po NACRTU PRIJEDLOGA ODLUKE O KOMUNALNOJ NAKNADI NA PODRUČJU OPĆINE KRŠAN, objavljuje na web stranici Općine Kršan, te će se uputiti Općinskom vijeću Općine Kršan, tijelu koje donosi Odluku o komunalnoj naknadi na području Općine Kršan.

Jedinstveni upravni odjel Općine Kršan

Odsjek za urbanizam, graditeljstvo i komunalne poslove

KLASA: 363-03/24-01/05

URBROJ: 2163-22-23-7

Kršan, 11. prosinca 2024.